# data[].attributes.body
Voli šume,
Voli more,
Voli zrak,
Zadatak je to lak!

Očistite prirodu
Pa će biti lijepa
Na ovaj dan
Našeg planeta.

Čuvaj šume,
Čuvaj more,
Čuvaj zrak,
Zadatak je to lak!

-Meli Grozdanoski

# data[].attributes.body
I sunce je obasjalo šume,
i sunce je obasjalo potoke,
i sunce je obasjalo livade,
i sunce je obasjalo mene.

I nebo je pokrilo drveće,
i nebo je pokrilo kamenje,
i nebo je pokrilo trave,
i nebo je pokrilo mene.

I more je potopilo ribe,
i more je potopilo brodove,
i more je potopilo rodove,
i more je potopilo mene.

I zemlja je pokrila korijene,
i zemlja je pokrila mrave,
i zemlja je pokrila grane,
i zemlja je pokrila mene.

I čuvana je priroda,
i čuvana je majka,
i čuvana je zemlja,
i čuvana sam ja.

Dolores Bradanović

# data[].attributes.body
Zemlja se jako rastuži,

Kad je smeće izvan kante.

A proljetno cvijeće cvate

Kad dobra duša zasluži.

Najviše pomaže trostruki R [er]

Za svih je to pravi primjer!

Ponovo upotrijebiti, reducirati, reciklirati,

Pa će nas svih dobra sreća pratiti.

Čemu zagađivati prirodu?

Nitko ne smije kvariti zelenu divotu!

Čemu uništavati Božje remek djelo?

Zar se na to ovaj svijet sveo?

-Tara Klausberger

# data[].attributes.body
More izvor života

More je blago, izvor života
Mornari to znaju: more se plavi
Samo u sjećanju,
Samo u glavi.

Znaju oni da jež živi
tamo gdje je čista voda.
Kisik kojeg proizvodi plankton
prava je prirodna dobrota

More je kad čovjek u sebi zna
da su konzerva stara, plastika i smeće
najveći neprijatelj
morske flore i njezine sreće

Znaju oni da je
ljudska ruka
za more naše
postala prava muka.

Mornar će na to reći:
Nije to neka nauka stara
ako ne čuvamo naše more
čitava će Zemlja postati jedna prljava bara.

Leona Bogdan

# data[].attributes.body
PRIRODNA ČUDA
Prijateljem našim ju zovemo,
Rudnikom polja i cvijeća,
Iznad šuma, pustinja i mora molimo,
Rijeke i drveća.

Oblaci kao dodatak nebu plavom,
Duga već sjaji,
Netaknuta zvijezda noću treperi zemljom,
A sunce po mraku taji.

Čuda ljepote se dešavaju,
U nama bude ljubav i radost,
Dvorište naše zagađuju,
A to je naša slabost.
Franko Crnić

# data[].attributes.body
Sjećam se tih dana
kao da su jučer
lovili smo se šumama

Ovih dana
nije sve isto
šume su odsječene,
a livade zagađene

Da ljudi više mare
život bi bio bolji
život bi bio normalan
kao prije...

David Kapor

# data[].attributes.body
Latice ruža, letjele su po vjetru

Miris svoj raznosile i ljepotu svoju širile,

Na sve strane svijeta, letjele su one

I samo tražile domove svoje.

Na prvi pogled livade i šume,

djelovale kao da nemaju kraja,

Jer se zelenilo i šarenilo pružalo

Kroz cijelu obalu raja.

A bujni slapovi udarali su o stijene,

Pozivajući razne životinje žedne,

Želeći im lijep dan

dok ponovo ne potonu svi u san.

Srebrni mjesec izašao je tada,

Svojim sjajem obasjavao puteve

životinjskog kraja.

LARA ŠTIMAC

# data[].attributes.body
Priroda je nama dom,

volimo ju mi

ali ne vidimo što radimo joj svi.

Čovjek gdje baca smeće ne bira

i to nikoga ne dira.

Nastavimo li ovako
sve će biti nikako.
Potok teći više neće,
cvrkut ptica utihnuti će zavijeke
šume postat će tihe.

Stoga pobrinimo se za nju,
dok’ još možemo,
prirodu našu spasimo.
Ona naš je dom,
bez nje ni nas neće biti
stoga moramo ju čuvati!
-Lorina Ogorevac, 1.7

# data[].attributes.body
Segutra san se probudija
i nisan se nasmija,
kad san čuja glase
ča nić prirodu ne krase.

Cilo jutro po boški drndaju,
već nan je boška postala štorija,
ali ono ća ne znaju
je da će nan ostat samo ka memorija.

Sinoć dok san jia
čuja san, još nisu prestali drndat,
lega san i ša spat,
a nisan oka sklopija.

Da će prirodu stat uništavat
mogu samo sanjat
i da će neki šparoge brat,
a ne ih s kotači peštat.

Luka Vitulić

# data[].attributes.body
Sunce izlazi.
Priroda se budi.
Ptice pjevaju.
Šuma se trudi.

Šumica lista,
mlado lišće blista.
Maslačci cvijetaju.
Pčele se raduju, med sakupljaju.

Na mladoj travi
lane se raduje,
i svoje prve korake ostvaruje

Sunce zalazi
Večer se stvara,
a mlado janje
već na slami spava

Danijela Štimac

# data[].attributes.body
Kakve ljepote more
u sebi vriješ,
plavetnilom i čistoćom svojom,
srce mi griješ.

Iz daljine do stijene
doplesao je prvi val.
I čudesno dodirnuo
morski žal.

Ples valova ostavlja
me bez daha,
od dubina tvojih
nemam više straha.

Čuvanje mora
nam svima mora biti jasno,
da bi naše more
bilo krasno.

Ernesa Hodža

# data[].attributes.body
Početkom proljeća stižu lijepi dani

Uvijek se nadamo da će biti bolji nego oni lani.

Kad nam naše plavo more zamiriše

Sve nam probleme odmah izbriše.

O zelenim livadama snivamo

A sebi nikako da priznamo,

Kako prirodi nanosimo štetu

Kao da postoji još neka na našem planetu.

Iza sedam mora i sedam gora

Uvijek se viđa najljepša zora.

Ona je crveno narančase boje

I obasja cijelo naše veselo primorje.

-Nina Štiglić, 1-7

# data[].attributes.body
Pogled na more i šuštanje valova
ili hodanje po snijegu
koji i dalje  nježno pada.
To svakom čovjeku užitak stvara.

More,šume,livade,planine
i sve ostale Zemljine vrline.
Ma svi ti plodovi koje od Zemlje dobivamo,
ali za njih ne zahvaljujemo.

Za svaki naš dah
zaslužna je priroda,
ali čovjek čak ni to ne cijeni,
već samo otpad
bez obzira baca.

A ona daje dom i pruža
svoje ruke nama.
Da to je naša
Zemlja draga.

Lana Hlaban

# data[].attributes.body
Kad daž pade
Potok teče
Voda se veselo igra
Pa onput i zavraga

Šprica, kapje, peni i šumi
Od nje mira ni
Komać noćas daž je fermal
Pa je tako i potok zaspal

Voda se je umirila
I potoku dala mira
Malo po malo potok sada zdolun teče
Dok se na kraje va more ne uleje

Čuvajmo potok da nan more ne zagadi
Da bude čisto za našu decu i mladi

Paolo Lazarić

# data[].attributes.body
Volin kad čujen da tić sretno ujutro kanta.
Volin kad rožica lepo diši.
Volin kad mi more po tiho šumi,
i kad se na sunce ko’t biser lašći.

Volin kad se zna skega kraja prihajan ja.
Volin kad se čuva svaki kušćić kraja mojga.
Volin i kad znan kako san bogata,

da iman okol sebe ono neš vredneje i od zlata.

Majka priroda se nan je ovo za niš dala,
a mi joj neznamo reć ni hvala!
I zato je red prišal na nas da pomoremo prirode
za njezin,a i naš spas.

Ana Kinkela

# data[].attributes.body
Magdalena Škreb 1.7

Sunce vije, vjetar vije,
čovjeka za prirodu briga nije.
Danas omot čokolade slobodno ulicom šeta,
a to nikome ne smeta.
Kada pastir preko ceste stoku vodi,
brzo policiju zovi.
Znate li kako miriše cvijeće
ili samo mirišete smeće?
Svi se nadamo boljem sutra,
a isto ponavljamo iz jutra i jutra.
Danas tragedija je kad nema neta,
u zraku osjeća se miris cigareta.
Poduzeti nešto se mora
jer Zemlja je i tvoja,
ona je nas jedini dom.
Svi ćemo joj jednom reći zbogom,
a do tad Zemlju čuvaj
toliko si joj dužan!

# data[].attributes.body
Šetali smo tu nekad nas dvoje,

sada šetamo ja i najmilije moje.

Šumskim putevima prolazimo

i sve nevolje zaobilazimo.

Oko nas samo zelene boje,

zelene kao oči tvoje.

Ptice slušamo i čisti zrak udišemo,

kako je divna priroda, ne možemo ni da opišemo.

Sunce nam lica grije,

koje tajne šuma krije?

Najljepši je to dar od Boga,

čuvat ću ju života mi moga.

Petra Šošo

# data[].attributes.body
Četiri zida
I krov nad glavom
Dragim domom nazivamo,
Dok svoj pravi dom svakim danom sve više uništavamo.

Našim bistrim rijekama
I plavim morima našim
Umjesto riba sada pliva smeće,
Na livadama našim više se ne šareni cvijeće.

Šume nastavljamo rušiti,
Bez zraka se pokušavamo ugušiti.
Kao da ne čujemo Zemljin jecaj u galami,
Ovaj nered napravili smo sami.

Ponašamo se kao da vrijeme stoji
Dok svijet svoje godine broji.
Pa zar ne vidimo jasno?
Za našu planetu postaje kasno.

Petra Huseinović

# data[].attributes.body
Plavetnilo mora,
Zelenilo šuma,
Uljepšava nam dane,
Kao i miris dalmatinskog bora.

Čuvajmo šume,
Koje nam daju zrak,
Ne bacajmo smeće u rijeke,
Da čuvamo okoliš to je znak.

Ptice neka slobodno lete,
Čuvajmo njihov dom,
Dok pjev nas njihov budi,
Onog tko zagađuje oštro osudi!

More beskrajno naše,
Livada prostrano čista,
To je neka bude ponos naš,
I neka priroda blista!

Roberto Zuber

# data[].attributes.body
Priroda svuda oko nas
Zelena ili žuta, crvena ili smeđa
Vedra ili tmurna
Ovisi kako kad'.

Lišće šumi, potok klokoće,
Bumbar zuji i ptica pjeva
Rasplesana sva je zemlja,
No radost ne potraje dugo.

Dođe čovjek, radost stane,
Sva čistoća nestade.
Tuga u očima šume,
Jad u srcu kune.

Pazi čovječe, izvor života svog'!
Prirodu voli kao rod svoj.
Prijatelj joj budi i u dobru i u zlu,
U javi ili u snu.

Ena Anić

# data[].attributes.body
Dragocjeni život Zemljica nam podari,
Svaku biljku koja pupa i biće koje raste,
Nemarni ljudi s vremenom upropaste,
No za to izgleda nitko baš ne mari.

Darežljiva ona bila je
Kod mnogih šuma i livada bajnih,
Kod visokih planina i mora tajnih,
Ali nedovoljno za ljude zle.

Svojim ponašanjem uništili smo njezin dar,
Zbog nas naša Zemljica pati i gori.
Prolaze godine, a nas nitko da nagovori,
Jer za sve kriv je jedino naš nemar.

-Marina Tomić

# data[].attributes.body
Kako izmičemo ljepoti,
što okružuje nas svuda?
Kako bezobzirno uništavamo
sve što nam priroda pruža?

Sva morska prostranstva,
sve rijeke, potoci
sve šume, travnjaci
Zar ne uživamo u njima?

Osvrnimo se oko sebe,
pronađimo rješenja!
Zemlja planet je života,
a ne zagađenja!

Lea Gržeta

# data[].attributes.body
More moje kakve ljepote
U sebi kriješ
I kako za čovjekovo zdravlje
Ti tako brineš

Na livadama zelenim
Ptičice su raspaljene,
Neka taj pjev nikada ne prestane
I neka livade tvoje budu čiste i beskrajne

No nažalost ljudi ostavljaju smeće
I to sve veće i veće
Prijatelji prirode moramo biti bi
Jer samo jedan naš planet postoji

Marijeta Čandrlić

# data[].attributes.body
Napiši lirsku pjesmu kojom ćeš iskazati svoju ljubav prema prirodi i kojom ćeš jačati svijest o očuvanju okoliša i važnosti prirode za čovjekovo zdravlje. Tvoja pjesma mora imati minimalno tri katrene. Pjesmi priloži autorsku fotografiju prirode.